อยากขอคำปรึกษาครับ ตอนที่องคชาตยังไม่แข็งตัว เส้นเลือดที่อยู่บริเวณโคนนูนเด่นชัดขึ้นถือเป็นเรื่องปกติรึเปล่าครับ ถ้าไปสัมผัสแรงตรงเส้นเลือดจะมีอาการปวดเล็กน้อย แต่ขับถ่ายปกติครับ
สวัสดีค่ะ อาการมีเส้นเลือดบนอวัยวะเพศชายที่เห็นชัดขณะที่อวัยวะเพศยังไม่แข็งตัวนั้นเกิดขึ้นได้ แต่ต้องไม่สร้างความเจ็บปวด หรือเป็นก้อนแข็งนูนขึ้นมาชัดเจนการเห็นเส้นเลือดที่อวัยวะเพศชัดเจนมากหรือเป็นก้อน หรือเจ็บปวดด้วยนั้น อาจหมายถึงภาวะที่ผิดปกติต่างๆเช่นเส้นเลือดขอดที่บริเวณอวัยวะเพศ การติดเชื้อของเส้นเลือดหรือเยื่อบุผิวหนังที่อยู่รอบๆ หรือการมีเนื้องอกที่เส้นเลือด เป็นต้นการให้ได้การวินิจฉัยที่ชัดเจน ควรพบแพทย์เพื่อตรวจร่างกายโดยตรง และควรไปพบแพทย์หากมีเส้นเลือดแข็งๆ มีขนาดเส้นเลือดใหญ่ผิดปกติ หรือก่อให้เกิดความเจ็บปวดร่วมด้วย ในระหว่างนี้ควรงดการทำกิจกรรมทางเพศทุกชนิดไปก่อน ไม่ซื้อยาอะไรมาทาเอง ไม่ไปขัดถูแรงๆที่บริเวณดังกล่าว